A "Nassau"-osztály hajói a német Nyílt-tengeri Flotta "(Hochseeflotte)" kötelékében egy egységként tevékenykedtek: az I. csatahajóraj "(Geschwader I)" I. divízióját "(Division I)" alkották. A világháború során számos hadműveletben részt vettek az Északi-tengeren, köztük az 1916. május 31-ei hadműveletben is, mely a skagerraki csatához vezetett. A hajók a Balti-tengeren kevesebb hadműveletben vettek részt, ezek közül a legjelentősebb a Rigai-öbölben vívott és megszakított csata volt.